Quan amaneixen posibilidatz equivalents, se gosa esleir entre ellas en base a lo principio de parsimonia. Seguntes ixe principio, a disposición más compacta (estatisticament homochenia) ye normalment a que resulta millor hipotesi sobre as relacions. Unatra envista, particularment útil en a evolución molecular, ye o principio de maxima verosimilitut, d'alcuerdo con o qual se selecciona o cladograma que tienga o mayor grau de verosimilitut, tot basando-se en os modelos de cambeos de probabilidat especifica.